28/12/2018 | Administración LocalMunicipal
Oza-Cesuras
Anuncio de aprobación definitiva da modificación da Ordenanza fiscal núm.1, reguladora do imposto sobre bens inmobles (ibi)

Aprobado definitivamente aprobado polo Pleno deste Concello a aprobación definitiva da modificación da ordenanza fiscal nº 1 do imposto sobre bens inmobles (IBI), por acordo adoptado en sesión celebrada o día dous de novembro de dous mil dezaoito; de conformidade co sinalado na normativa vixente, prócedese á publicación íntegra do texto obxecto da modificación, que é o seguinte: 1.- En relación co establecido no artigo 73.1 do Real decreto lexislativo 2/2004, do 5 de marzo, Terán dereito a unha bonificación do 50 por cento na cota íntegra do imposto, sempre que así se solicite polos interesados antes do inicio das obras, os inmobles que constitúan o obxecto da actividade das empresas de urbanización, construcción e promoción inmobiliaria tanto de obra nova de rehabilitación equiparable a esta, e non figuren entre os bens do seu inmovilizado. O prazo de aplicación desta bonificación comprenderá dende o período impositivo seguinte a aquel en que se inicien as obras ata o posterior á súa terminación, sempre que durante ese tempo se realicen obras de urbanización ou construcción efectiva, e sen que, en ningún caso, poida exceder de tres períodos impositivos.(*) (*) Redacción actual 2.- En relación co establecido no artigo 74.2. quáter do Real decreto lexislativo 2/2004, do 5 de marzo, establécense as seguintes bonificacións a favor dos inmobles que se indican nos que se desenvolvan as actividades que se sinalan que sexan declaradas de especial interese ou utilidade municipal por concurrir circunstancias sociais, culturais, histórico artísticas ou de fomento de emprego que xustifiquen tal declaración: a) Bonificacións do 95 por cento da cota íntegra do imposto para os inmobles nos que estean ubicadas únicamente construccións nas que se desenvolvan total e exclusivamente actividades agrarias, gandeiras ou forestais pertencentes ao sector primario. b) Bonificacións do 50 por cento da cota íntegra do imposto para aqueles inmobles nos que ademáis das construccións indicadas no parágrafo anterior existan outras construccións destinadas a un uso distinto das actividades agrarias, gandeiras ou forestais.2.1.- Estas dúas bonificacións só beneficiarán aos profesionais en activo do sector primario que desenvolvan actividades agrarias, gandeiras ou forestais e aos pensionistas do réxime especial agrario.2.2.- (suprimido). 2.3.- Corresponderá ao Pleno da Corporación a declaración de especial interese ou utilidade municipal, previa solicitude dos suxeitos pasivos, debendo contar co voto favorable da maioría simple dos seus membros.2.4.- As bonificacións terán carácter rogado e surtirán efectos, previa declaración de especial interese ou utilidade municipal, a partires do período impositivo seguinte ao da súa solicitude, debendo ser solicitadas polo suxeito pasivo xunto coa seguinte documentación: - Certificado de Facenda no que conste a situación censal do titular da actividade, que pode coincidir ou non co suxeito pasivo. - No caso de pensionistas do Réxime Especial Agrario deberán presentar xustificación do orixe da pensión. - Acreditación da titularidade catastral do inmoble. - Certificado de que o suxeito pasivo non ten débedas coa Facenda estatal, autonómica e local, nin coa Seguridade Social. - Xustificante do recoñecemento de explotación ou licenza da actividade correspondente.2.5.- O Concello poderá realizar de oficio todas as actuacións precisas para a comprobación dos extremos expostos ao respecto destas bonificacións.2.6.- Os obrigados tributarios deberán comunicar no concello calquera modificación relevante das condicións ou requisitos esixibles para aplicación do beneficio fiscal. O órgano competente poderá declarar, previa audiencia do obrigado tributario por un prazo de 10 días, contados a partires da notificación da apertura de dito prazo, se procede ou non a continuacón da aplicación do beneficio fiscal. De igual xeito se procederá cando a Administración coñeza por calquera medio a modificación das condicións ou os requisitos para a aplicación do beneficio fiscal.” A referida Ordenanza fiscal modificada entrará en vigor o 1 de xaneiro de 2019. En Oza-Cesuras, a 27 de decembro de 2018 O ALCALDE EN FUNCIÓNS (P. D. 21.12.2018), Asdo.- Andrés Taboada Marante Pimeiro Tenente de Alcalde